Coreea de Sud vrea să îşi lanseze propria monedă digitală.
Coreea de Sud a anunțat că va alege un furnizor de tehnologie pentru a construi o platformă pilot pentru o monedă digitală. Bănci centrale din China până în Marea Britanie și Suedia se uită spre dezvoltarea monedelor digitale. Programul pilot se va desfășura din august până în decembrie anul acesta.
Banca centrală din Coreea de Sud a anunțat luni că va alege un furnizor de tehnologie pentru a construi o platformă pilot pentru o monedă digitală, făcând un pas către crearea unei monede digitale, scrie Reuters.Banca a declarat că este în căutarea unui partener care să cerceteze aspectele practice ale lansării unei monede digitale a băncii centrale (CBDC) – primul pas în domeniu al celei de-a patra economii din Asia.Eforturile instituției vin după ce răspândirea bitcoin și a altor criptomonede a deschis posibilitatea schimbării modului în care operează sectorul financiar.Bănci centrale din China până în Marea Britanie și Suedia se uită spre dezvoltarea monedelor digitale, pentru a-și moderniza sistemele financiare, pentru a evita amenințarea criptomonedelor și pentru a accelera plățile interne și internaționale.Platforma va conține simulări ale băncilor comerciale și ale punctelor de vânzare cu amănuntul, iar testele vor include plata prin intermediul telefoanelor mobile, transferul de fonduri și efectuarea de depozite, a spus banca.Programul pilot se va desfășura din august până în decembrie anul acesta, și ar putea fi extins într-o a doua fază anul viitor.